**«ՀԱՄԱԳՈՐԾԱԿՑՈՒԹՅԱՆ ԽԹԱՆՈՒՄ՝ ՀԱՆՈՒՆ ՄԿՈՒ ՈԼՈՐՏՈՒՄ ԱՇԽԱՏԱՆՔԻ ՎՐԱ ՀԻՄՆՎԱԾ ՈՒՍՈՒՑՄԱՆ ԱՐԴՅՈՒՆԱՎԵՏ ՀՆԱՐԱՎՈՐՈՒԹՅՈՒՆՆԵՐԻ» ԾՐԱԳԻՐ ՏԵԽՆԻԿԱԿԱՆ ԱՌԱՋԱԴՐԱՆՔ**

**ԱՇԽԱՏԱՆՔԻ ՎՐԱ ՀԻՄՆՎԱԾ ՄՈՏԵՑՈՒՄՆԵՐԻ ՆԵՐԴՐՄԱՆ ԴԱՍԸՆԹԱՑԱՎԱՐ**

**Բովանդակություն**

[**1.** **ԾՐԱԳՐԻ ԵՎ ԱՌԱՋԱԴՐԱՆՔԻ ՀԻՄՆԱԿԱՆ ՆՊԱՏԱԿԸ** 2](#_Toc40799542)

[**1.1 Ծրագրի հիմնական նպատակը** 2](#_Toc40799543)

[**1.2 Առաջադրանքի նպատակը** 2](#_Toc40799544)

[**1.3 Ակնկալվող արդյունքը** 2](#_Toc40799545)

[**2.** **ԱՇԽԱՏԱՆՔԻ ԾԱՎԱԼԸ/ՆԿԱՐԱԳԻՐԸ** 2](#_Toc40799546)

[**2.1 Աշխարհագրական տարածքը, որը պետք է ընդգրկվի** 3](#_Toc40799547)

[**2.2 Թիրախային խումբ** 3](#_Toc40799548)

[**2.3 Ընդհանուր նկատառումներ** 3](#_Toc40799549)

[**3.** **ԺԱՄԱՆԱԿԱՑՈՒՅՑ** 4](#_Toc40799550)

[**4.** **ՊԱՀԱՆՋՆԵՐ** 4](#_Toc40799551)

[**4.1 Դասընթացավարի պարտականությունները** 4](#_Toc40799552)

[**4.2 Պահանջվող որակավորումները և հմտությունները** 4](#_Toc40799553)

[**4.3 Մրցույթի համար ներկայացվող փաստաթղթեր** 5](#_Toc40799554)

[**4.4 Դիմելու գործընթաց** 5](#_Toc40799555)

# **1. ԾՐԱԳՐԻ ԵՎ ԱՌԱՋԱԴՐԱՆՔԻ ՀԻՄՆԱԿԱՆ ՆՊԱՏԱԿԸ**

## **1.1 Ծրագրի հիմնական նպատակը**

Ծրագրի հիմնական նպատակն է նպաստել կայուն և ներառական սոցիալ-տնտեսական զարգացմանը` ՄԿՈՒ – բիզնես համագործակցության կայացման միջոցով` խթանելով աշխատանքի վրա հիմնված ուսուցումը և բարելավելով ՀՀ Սյունիքի և Լոռու մարզերի ՄԿՈՒ հաստատությունների կարողությունները:

## **1.2 Առաջադրանքի նպատակը**

Մատուցել դասընթացներ ծրագրի շրջանակներում գործընկեր հանդիսացող ՄԿՈՒ քոլեջների դասախոսների և հյուրընկալող ընկերությունների մենթորների համար՝ ներկայացնելով աշխատանքի վրա հիմնված (ԱՀՈՒ) ուսուցման մոդելի մոտեցումներն ու սկզբունքները, ինչպես նաև անհրաժեշտ գործիքակազմը ՄԿՈՒ հաստատություններում նշված մոդելը կիրարկելու նպատակով:

## **1.3 Ակնկալվող արդյունքը**

ԱՀՈՒ մոդելի սկզբունքների վրա հիմնված ուսումնառությունն ու ուսուցումը կազմակերպելու համար անհրաժեշտ հմտությունների և գիտելիքների ապահովում՝ ՀՀ Սյունիքի և Լոռու մարզերի Գորիսի և Ստեփանավանի պետական գյուղատնտեսական քոլեջներում, ինչպես նաև հյուրընկալող ընկերություններում ԱՀՈՒ մոդելի հետագա ներդրման նպատակով:

# **2. ԱՇԽԱՏԱՆՔԻ ԾԱՎԱԼԸ/ՆԿԱՐԱԳԻՐԸ**

* Նախապատրաստել համապատասխան նյութեր (տեղեկատվական նյութեր, PPT ներկայացումներ և այլն) կազմակերպվող դասընթացի մասնակիցներին տրամադրելու նպատակով;
* Իրականացնել եռօրյա երկու (2) վերապատրաստման դասընթաց ՄԿՈՒ դասախոսների և հյուրընկալող ընկերությունների մենթորների համար՝ ներկայացնելով վերջիններիս ԱՀՈՒ մոդելի վրա հիմնված ուսուցման նորարական մոտեցումները;
* Ներկայացնել դասընթացների մասնակիցներին անհրաժեշտ մեթոդաբանական, ինչպես նաև այլ ինտերակտիվ ուսուցման գործիքները ՄԿՈՒ հաստատություններում և հյուրընկալող ընկերություններում ԱՀՈՒ մոդելը ներդրնելու համար;

Ծրագրի շրջանակներում նախատեսվում է դասընթացներ իրականացնել ներքոնշյալ թեմաներով՝

Թեմա 1. Ներածություն. Աշխատանքի վրա հիմնված (ԱՀՈՒ) մոդելի մոտեցումներն ու սկզբունքները ՄԿՈՒ դասախոսների և հյուրընկալող ընկերությունների մենթորների համար՝ ՄԿՈՒ ձևաչափով;

Թեմա 2. ԱՀՈՒ մոդելի կառավարման մեխանիզմները ՄԿՈՒ դասախոսների և հյուրընկալող ընկերությունների մենթորների համար;

Թեմա 3. ԱՀՈՒ մոդելի իրագործման ձևերը;

Թեմա 4. Մասնագիտական զարգացման մեխանիզմները ԱՀՈՒ մոդելի մոտեցումների կիրառմամբ;

Թեմա 5. ՄԿՈՒ դասախոսների և հյուրընկալող ընկերությունների մենթորների միջև համագործակցության և շարունակական երկխոսության հաստատման մոդելները

Թեմա 6. ՄԿՈՒ դասախոսների և հյուրընկալող ընկերությունների մենթորների դերը ԱՀՈՒ մոդելի իրագործման համար

Թեմա 7. ԱՀՈՒ կարգավորման շրջանակները և սոցիալական գործընկերությունը ՄԿՈՒ ոլորտում

Թեմա 8. ԱՀՈՒ կազմակերպումև իրականացում աշխատավայրում և դասասենյակում

Թեմա 9. ԱՀՈՒ մոդելի ներդրման առավելությունները շահառուների համար

## **2.1 Աշխարհագրական տարածքը, որը պետք է ընդգրկվի**

ՀՀ Սյունիքի և Լոռու մարզերը (ք.Գորիս և ք.Ստեփանավան)

## **2.2 Թիրախային խումբ**

* ք.Գորիսի և ք.Ստեփանավանի պետական գյուղատնտեսական քոլեջների դասախոսներ;
* ծրագրում ներգրավված հյուրընկալող ընկերությունների մենթորներ:

Դասընթացի մասնակիցների թիվը յուրաքանչյուր խմբում՝ մինչև 10 հոգի:

## **2.3 Ընդհանուր նկատառումներ**

Կազմակերպվող դասընթացների մասնակիցների թիվը յուրաքանչյուր խմբում` մինչև 10 հոգի: Խմբերի ընդհանուր թիվը` 2: Դասընթացի թիրախային խմբի մասնակիցներն են` ՀՀ Սյունիքի և Լոռու մարզերի Գորիսի և Ստեփանավանի պետական գյուղատնտեսական քոլեջների դասախոսները, ինչպես նաև հյուրընկալող ընկերությունների կողմից նշանակված մենթորները:

Ակնկալվում է, որ ծրագրի թիրախ հանդիսացող խմբերի մասնակիցները դասընթացների ավարտին անհրաժեշտ հմտություններ և գիտելիքներ ձեռք կբերեն ԱՀՈՒ մոտեցումների վրա հիմնված ուսուցման մոդելը տեղայնացնելու համար: Տվյալ մոդելը կիրառելի կլինի նաև Անասնաբուժություն ու Կաթի և կաթնամթերքի տեխնոլոգիա մասնագիտությունների համար վերանայված/փոփոխված համապատասխան մոդուլային ծրագրերի (նեռարյալ վերանայված Ուսումնական պլաններ), ինչպես նաև մշակված պրակտիկ մոդուլների հետ:

# **3. ԺԱՄԱՆԱԿԱՑՈՒՅՑ**

Դասընթացների սկիզբը նախատեսվում է **2020թ.-ի հունիսի 22-ից**:

# **4. ՊԱՀԱՆՋՆԵՐ**

## **4.1 Դասընթացավարի պարտականությունները**

* Մշակել և ներկայացնել դասընթացի պլան` Ծրագրի պահանջներին համապատասխան,
* Մշակել դասընթացի նախնական և հետդասընթացային գիտելիքի ստուգման հարցաշար,
* Մշակել դասընթացի նյութերը (PowerPoint, գործնական վարժությունների նյութեր, մասնակիցներին բաժանվող նյութեր, օրակարգ) և տրամադրել դրանք պատվիրատուին դասընթացից առնվազն երեք օր շուտ,
* Մատուցել դասընթացը՝ պայմանավորվելով պատվիրատուի հետ առնվազն 7 օր առաջ դասընթացի իրականացման վայրի և օրվա համար,
* Ներկայացնել դասընթացի համառոտ հաշվետվություն դասընթացի ավարտից հինգ օրվա ընթացքում՝ ներառելով մասնակիցների կողմից առավել շատ հնչեցված հարցերի/ մտահոգությունների մասին տեղեկություն (հայերեն կամ անգլերեն լեզվով) էլեկտրոնային և տպած տարբերակով:

## **4.2 Պահանջվող որակավորումները և հմտությունները**

* Համապատասխան ոլորտում դասավանդման փորձ (առնվազն 3 տարվա),
* Վերոնշյալ և հարակից թեմաներով դասընթացի իրականացման փորձ,
* Հաղորդակցման հմտություններ,
* Անհատական և թիմի կազմում աշխատելու կարողություն:

## **4.3 Մրցույթի համար ներկայացվող փաստաթղթեր**

* Վերջին 3 տարիների ընթացքում դասընթացավարի կողմից իրականացված առնվազն երեք նմանատիպ աշխատանքների վերաբերյալ տեղեկատվություն,
* Դասընթացավարի ինքնակենսագրություն (CV)` առավելագույնը 2 էջ,
* Դասընթացի նախնական օրակարգը և ընդհանուր նկարագիրը,
* Ֆինանսական առաջարկ (կից ձևաչափով):

## **4.4 Դիմելու գործընթաց**

Դիմելու համար, խնդրում ենք, մինչև **ս.թ.** **հունիսի 3-ը** ուղարկել վերը նշված փաստաթղթերը Ծրագրի ղեկավար՝ Լիլիթ Հովհաննիսյանին l.hovhannisyan@sdaoffice.com էլ. հասցեով:

***Դիմելու վերջնաժամկետը ս.թ. հունիսի 3-ն է:***

***ՌԱԶՄԱՎԱՐԱԿԱՆ ԶԱՐԳԱՑՄԱՆ ԳՈՐԾԱԿԱԼՈՒԹՅՈՒՆ (ՌԶԳ) ՀԿ***

***Հասցե: ՀՀ, ք. Երևան, 0070, Այգեստան 5-րդ փող. #3/1***

***Հեռ.: (374 10) 542 860, (374 98) 888 140***

***Էլ-փոստ:*** ***sdaoffice@sdaoffice.com***

***Վեբկայք:*** [***www.sda.am***](http://www.sda.am)